ΓΡΑΠΤΗ ΕΡΩΤΗΣΗ E-1081/02

υποβολή: Erik Meijer (GUE/NGL) προς την Επιτροπή

(18 Απριλίου 2002)

Θέμα: Αβεβαιότητα σχετικά με την πρόοδο των καθυστερούμενων εργασιών ανακαίνισης, τη χρηματοδότηση και τη μελλοντική χρήση του κτιρίου Berlaymont στις Βρυξέλλες

1. Μπορείτε να επιβεβαιώσετε ότι το κτίριο Berlaymont στην πλατεία Robert Schuman στις Βρυξέλλες, το οποίο στο παρελθόν χρησιμοποιούσε η Επιτροπή και οι διοικητικές τηςπηρεσίες και το οποίο αποδείχθηκε ότι ήταν μολυσμένο με αμίαντο, θα τύγχανε ανακαίνισης τη χρονική περίοδο από 8.7.1997 έως 30.6.2000 έναντι ποσού των 324 εκατομμυρίων ευρώ, από την εταιρεία N.V. Berlaymont 2000, με διαθέσιμο κεφάλαιο μόλις 250 372 ευρώ, η οποία κατά 70 % ανήκει στο βελγικό δημόσιο και κατά 30 % στις εταιρείες τραπεζικών και ασφαλιστικώνπηρεσιών Fortis και Dexia. Όμως, η εν λόγω εταιρεία δεν ανταποκρίθηκε και τώρα αναμένεται η παράδοση του έργου την 1.1.2004 έναντι 500 εκατομμυρίων ευρώ, ενώ, για τον σκοπό αυτό, θα πρέπει προ της 31ης Μαρτίου 2002 να διαθέτει περισσότερα από 400 εκατομμύρια ευρώ για την αποπληρωμή δανείου του 1998 και περισσότερα από 670 εκατομμύρια ευρώ για να καταστεί δυνατή η συνέχιση των εργασιών, ενώ επιπλέον η Fortis επιθυμεί να αποσυρθεί από την εν λόγω σύμπραξη·

2. Μπορείτε επίσης να επιβεβαιώσετε ότι η σύμβαση με το βελγικό κράτος για τη μελλοντική χρήση του κτιρίου αυτού, που έπρεπε ναπογραφεί πριν από την 31.12.2001, δεν προωθήθηκε και ότι στα τέλη Φεβρουαρίου παρατάθηκε η μίσθωση των κτιρίων στα οποία στεγάζονται προσωρινά οι διοικητικές σαςπηρεσίες·

3. Συνεχίζονται οι διαπραγματεύσεις μεταξύ της Επιτροπής και της βελγικής κυβέρνησης για ενδεχόμενη αγορά του εν λόγω κτιρίου σε περίπτωση που ολοκληρωθεί η ανακαίνιση· Θα επηρεαστεί η τιμή του κτηρίου από τις ατελείωτες καθυστερήσεις της παράδοσης, από το αυξανόμενο κόστος και τα αποτελέσματα των ερευνών τηςπηρεσίας καταπολέμησης της απάτης OLAF, τα οποία θα είναι διαθέσιμα στα μέσα του 2002·

4. Σε ποιο βαθμό η διεύρυνση της Ευρωπαϊκής Ένωσης επιβαρύνεται από την μεγάλη καθυστέρηση της αποκατάστασης του κτηρίου Berlaymont;

5. Ποιες είναι οι οικονομικές και οργανωτικές συνέπειες για την ΕΕ, σε περίπτωση που απορρίψετε οριστικά την επιστροφή στο κτίριο Berlaymont;

6. Πώς και ποια χρονική στιγμή θα ληφθεί η απόφαση για την επιστροφή ή μη της Επιτροπής στο κτίριο Berlaymont;

Απάντηση του κ. Kinnock εξ ονόματος της Επιτροπής

(12 Ιουνίου 2002)

1. Τα στοιχεία που παραθέτει το Αξιότιμο Μέλος του Κοινοβουλίου στην πρώτη ερώτησή του αντιστοιχούν με τις πληροφορίες που κατέχουμε εκτός από ορισμένες εξαιρέσεις: πρώτον, συνεχίζει να αποτελεί εκτίμηση η ημερομηνία παράδοσης του κτιρίου την 1η Ιανουαρίου 2004 καθώς και το κόστος της ανακαίνισης· δεύτερον, το συνολικό κόστος ανακαίνισης για το βασικό κτίριο εκτιμάται προς το παρόν άνω των 600 εκατ. ευρώ και τρίτον, μετά τη δημοσίευση πρόσκλησηςποβολής προσφορών τον Φεβρουάριο του 2002 για τη βραχυπρόθεσμη χρηματοδότηση των εργασιών ανακαίνισης, η βελγική κυβέρνηση αποφάσισε, τον Μάρτιο του 2002 να χρηματοδοτήσει τις τρέχουσες εργασίες ανακαίνισης μέσω πιστώσεων από το βελγικό Δημόσιο Ταμείο.

2. Το πρωτόκολλο συμφωνίας πουπογράφηκε μεταξύ της Επιτροπής και του βελγικού κράτους, στις 17 Ιουλίου 2001 προέβλεπε τηνπογραφή σύμβασης για τον καθορισμό της τιμής, των τεχνικών προδιαγραφών και της ημερομηνίας παράδοσης του κτιρίου πριν από τις 31 Δεκεμβρίου 2001. Στην πράξη, η σύμβαση δενπογράφηκε μέχρι την ημερομηνία αυτή, διότι οπεύθυνος βέλγοςπουργός κ. Rik Daems, επιθυμούσε να διεξαχθεί πρώτα έλεγχος της εταιρίας SA/NV Berlaymont 2000 καθώς και αξιολόγηση της αξίας του κτιρίου. Το καθεστώς μίσθωσης των κτιρίων στα οποία στεγάζονται προσωρινά οιπηρεσίες της Επιτροπής δεν τροποποιήθηκε, δηλαδή το βελγικό κράτος εξακολουθεί να καταβάλει τα έξοδα.

3. Οι συζητήσεις για ενδεχόμενη αγορά του εν λόγω κτιρίου συνεχίζονται. Για τον καθορισμό της τιμής που η Επιτροπή σκοπεύει να καταβάλει, η Επιτροπή θα βασιστεί στη δική της ανάλυση για την προέλευση των καθυστερήσεων στηνλοποίηση των εργασιών ανακαίνισης και στο προκύπτον αυξανόμενο κόστος.

4. Προς το παρόν, ο προϋπολογισμός της Ένωσης δεν επηρεάζεται δυσμενώς ούτε από το γεγονός ότι το κτίριο Berlaymont δεν είναι διαθέσιμο ούτε από τις σημαντικές καθυστερήσεις παράδοσης. Η βελγική κυβέρνηση εξακολουθεί να καταβάλει 33 εκατ. ευρώ για τη μίσθωση των κτιρίων στα οποία στεγάζονται προσωρινά οιπηρεσίες της Επιτροπής, ενώ η Ευρωπαϊκή Επιτροπή καταβάλει μίσθωση 14,2 εκατ. ευρώ για το κτίριο Berlaymont.

5. Δεδομένου ότι οι διαπραγματεύσεις συνεχίζονται, δεν είναι δυνατόν να απαντηθεί, προς το παρόν, λεπτομερώς η ερώτηση του Αξιότιμου Μέλους του Κοινοβουλίου σχετικά με τις νομικές και οργανωτικές συνέπειες. Ωστόσο, είναι προφανές ότι η Επιτροπή θα λάβειπόψη της άλλες ενδεχόμενες λύσεις για το κτίριο Berlaymont, εάν δεν επέλθει ικανοποιητική συμφωνία σχετικά με τους όρους, την τιμή και την ημερομηνία παράδοσης.

6. Η απόφαση για την επιστροφή ή μη της Επιτροπής στο κτίριο Berlaymont συνδέεται άμεσα με τη σύμβαση, που προς το παρόν αποτελεί αντικείμενο διαπραγμάτευσης (βλέπε σημείο 2).